আত্মপ্রচার বিমুখ এই অভিমানী বীর সেনানী বলেন, মুক্তিযুদ্ধে অংশগ্রহণের জন্য চরম মূল্য দিতে হয়েছে পাকিস্তানি ও রাজাকারদের হাতে। এলাকার মানুষদের মুক্তিযুদ্ধের অংশগ্রহণে উদ্বুদ্ধ করতে কাজ করেছিলাম। সামাজিক ও সাংস্কৃতিক অনুষ্ঠানের মাধ্যমে বিশেষ কাজ করেছিলাম বলেই আমার বাড়িটি অনেক বার ধ্বংস করা হয়েছিল। এই বীর সেনানী কিছু পাওয়ার আশা না করলেও উনার ভাগ্যে জুটেনি একুশে পদক। তবে রাজনীতিকে এড়িয়ে চলেন কারণ রাজনীতি এমন এক ব্যবসায় দাঁড়িয়ে গেছে, জনগণের কল্যাণ থেকে জনপ্রতিনিধিদের কল্যাণকে গুরুত্ব দেয়া হচ্ছে। এই মুক্তির সেনানী বলেন, জীবনে সৎ ছিলাম। ন্যায়ের পথে ছিলাম। সেই শিক্ষাই সন্তানদের মধ্যে দেয়ার চেষ্টা করেছি। পিসি সেন উচ্চ বিদ্যালয়ে ১৯৯৭ সালের দিকে ভাইস প্রিন্সিপালের দায়িত্বও পালন করেছিলাম, যখন এই বিদ্যালয়টির সুনাম কিছুটা ভাটা পড়তে যাচ্ছিল। বাড়বকুগোলফা-হাবিব জুট মিলে বেশ কিছুদিন চাকরি করেছিলাম। ঐ প্রতিষ্ঠানে সিবিএ'র নেতৃত্বও দিয়েছিলাম। জীবনের পড়ন্ত বেলায় এসে বার্ধক্যজনিত কারণে নিজ বাড়িতেই আছি। ছেলেদের শত অনুরোধেও গ্রামের বাড়ি জন্মস্থান ছেড়ে যাইনি কোথাও। যে মাটিতেই জন্ম হয়েছে যেন একই জায়গায় মৃত্যুর পর দেহটা সমাহিত হয়। জীবনটাকে সাদা-মাটা সহজ সরল ভাবে কাটাতে চাই তাই ধর্মের লেবাস গাঁয়ে না মেখে এর আদর্শ কিছুটা হলেও মনে-প্রাণে, কাজে-কর্মে প্রয়োগ করে পথ চলার পাথেয় করার চেষ্টা করেছি।